Sonetti (Brummer)
Soi, kanteleeni, suloisesti sulle,
 Ihana impi, vaikka murhemiellä
 On laulajais! – Hän murhettaan ei kiellä.
 Kun laulaa sydämmensä kaivatulle.

 Sun, Aini, armaaksi suo onni kulle?
 Oi, omani jos oisit elon tiellä!
 Sua lemmin täällä, lemmin viel’ siellä,
 Miss aamu kirkkahampi koittaa mulle.

 Ma raukenen nyt tuskans tuiman alle,
 – Ei ihmislapsi sallimusta vältä –
 Ja kyynelsilmin katson taivahalle.

 Sa impi kuiska silloin riutuvalle,
 Kun silmän säihky tummeneepi hältä:
 ”Sua lemmin!” Autuus on se kuolevalle.

–r–r. [F. F. Brummer]

Lähde: Hämäläinen 21.4.1883.

F. F. Brummer
Runot
Hämäläinen
1883